Deel van Kaapse pad vir drie maande gesluitArgieffoto: JanBaby/Pixabay.com Die Stad Kaapstad het vandeesweek aangekondig dat Didovalleiweg in Simonstad vir drie maande gesluit sal wees. Eddie Andrews, burgemeesterskomiteelid, het gesê die pad sal vanaf 26 September 2018 vir ongeveer drie maande gesluit wees tussen Penguinrylaan en 1ste Laan. “Dit is om voorsiening te maak vir die konstruksie van ŉ nuwe rioolpyplyn. Ons vra om verskoning vir enige ongerief, maar dit is ŉ noodsaaklike diensleweringsprojek wat tot voordeel van die gemeenskap sal strek,” het Andrews gesê. Motoriste is aangeraai om Glen- of Scalaweg as alternatief te gebruik. Dié projek sluit die neerlê van 400 m se rioolpyp teen R1,8 miljoen in. “Sodra dit geïnstalleer is, sal dié pyp die gemeenskap van Woodlands en die nuwe behuisingsontwikkeling in Didovalleiweg bedien.”